Saya mau tau Hari ini juga merupakan: dari 11 Februari. Jelaskan dalam bahasa melayu

Hari Penubuhan Negara di Jepun;

Hari Kebangsaan di Iran (1979).

660 SM - Mengikut tradisi, negara Jepun diasaskan oleh Maharaja Jimmu di Yamato.

55 - Tiberius Claudius Caesar Britannicus, pewaris takhta Maharaja Rom, tiba-tiba mati di Rom, sekaligus membuka jalan untuk Nero menaiki takhta.

1250 - Perang Salib Ketujuh: Dinasti Ayubiyyah berjaya mempertahankan Al Mansurah, Mesir, daripada serangan tentera salib.

1814 - Norway mengisytiharkan kemerdekaan, maka berakhirnya Kesatuan Kalmar.

1861 - Perang Saudara Amerika: Dewan Perwakilan Amerika Syarikat sebulat suara meluluskan resolusi yang menjamin agar tiada campur tangan dalam amalan perhambaan di setiap negeri.

1873 - Raja Amadeo I dari Sepanyol turun takhta, mengisytiharkan di Cortes Generales bahawa orang Sepanyol "tidak dapat dikawal", lalu meninggalkan negara itu.

1889 - Perlembagaan Meiji diterima guna di Jepun.

1919 - Friedrich Ebert menjadi Reichspräsident pertama Republik Weimar.

1929 - Bagi menyelesaikan "Persoalan Rom", kedua-dua pihak Itali dan Takhta Suci Katolik Rom bersetuju mewujudkan Kota Vatikan sebagai satu enklaf berdaulat merdeka dalam Itali.

1869 - Frederick Banting mengumumkan penemuan insulin, yang digunakan untuk merawat penyakit kencing manis, di Universiti Toronto.

1938 - BBC Television menerbitkan rancangan cereka sains pertama di dunia, suatu adaptasi lakon pentas ciptaan Karel Čapek bertajuk R.U.R. yang turut mencetus istilah "robot".

1942 - Perang Dunia Kedua: Pertempuran Bukit Timah meletus di Singapura.

1949 - Pertubuhan Kebangsaan Melayu Bersatu bahagian negeri Perlis telah ditubuhkan.

1953 - Kesatuan Soviet memutuskan hubungan diplomatik dengan Israel.

1964 - Pihak Yunani dan Turki mula bertempur di Limassol, Cyprus.

1964 - The Beatles mengadakan konsert pertama mereka di Amerika Syarikat, di Washington Coliseum di Washington, D.C.

1971 - 87 negara, termasuk Amerika Syarikat, United Kingdom dan Kesatuan Soviet, menandatangani Perjanjian Dasar Laut yang mengharamkan senjata nuklear di perairan antarabangsa.

1973 - Perang Vietnam: Tahanan perang Amerika Syarikat mula dibebaskan dari Vietnam.

1978 - Republik Rakyat China menarik balik larangan ke atas karya-karya Aristotle, Shakespeare dan Dickens.

1979 - Revolusi Iran: Wangsa Pahlavi runtuh apabila tentera memilih "neutral" selepas pengikut Ayatollah Ruhollah Khomeini (gambar) memberontak, akhirnya menjadikan beliau Pemimpin Agung republik Islam itu.

1987 - Perlembagaan Filipina berkuatkuasa.

1990 - Aktivis anti-aparteid Nelson Mandela, menjadi banduan politik selama 27 tahun, dibebaskan dari penjara di Paarl, Afrika Selatan.

2006 - Naib Presiden Amerika Syarikat Dick Cheney tertembak Harry Whittington di muka, leher dan dada ketika memburu burung puyuh.

2007 - Perlumbaan basikal Le Tour de Langkawi berakhir di Dataran Merdeka, Kuala Lumpur dan dimenangi Anthony Charteau dari pasukan Crédit Agricole.

2008 - Di Timor Leste, berlakunya cubaan membunuh Xanana Gusmao dan Jose Ramos-Horta, tetapi gagal.

2009 - Morgan Tsvangirai menjadi Perdana Menteri Zimbabwe.

2010 - NASA melancarkan Solar Dynamics Observatory dalam satu misi lima tahun mencerap Matahari.

2011 - Selepas 18 hari bantahan meluas di Mesir, Presiden Hosni Mubarak berundur dan menyerahkan kuasanya kepada Majlis Agung Angkatan Tentera.

2013 - Paus Benedictus XVI mengumumkan yang beliau akan meletak jawatan sebagai Ketua Gereja Katolik pada akhir Februari.

2017 - Gerhana bulan Penumbra terjadi dimana jasad bulan akan keluar sepenuhnya daripada bayang penumbra bumi.